Store deler av dagen ble brukt til å inspisere varmeskjoldet på romfergen ved hjelp av robotarmen Canadarm1 og sensorsystemet «Orbiter Boom Sensor System» (OBSS). OBSS er en 15 meter lang bom utstyrt med en avansert 3D-scanner og annet kamerautstyr som blir brukt til å avdekke eventuelle skader på varmebeskyttelsen. De innsamlede dataene blir så sendt ned til romfartssenteret for nærmere analyse.